গবেষকদের মতে শকুন বিলুপ্তির ফলে বর্তমানে বাংলাদেশে অ্যান্থ্রাক্স, জলাতঙ্ক ও অন্যান্য ‘জুনোটিক’ (পশু হতে সংক্রমিত) রোগের ক্রমবর্ধমান সংক্রমন ঘটছে। বাংলাদেশে সাত প্রজাতির শকুন পাওয়া যেত। এদেশে স্থায়ী-বসবাসকারী শকুন, রাজ-শকুন বিলুপ্ত হয়েছে এবং এখন বাংলা-শকুনও মহাবিপন্ন। শকুনের সংখ্যা হ্রাসের ফলে প্রতিবেশী দেশ-সমূহে অ্যান্থ্রাক্স ও জলাতঙ্ক রোগ বৃদ্ধি পেয়েছে। শকুন কমে যাওয়ায় এখন বাংলাদেশেও জনস্বাস্থ্য প্রভাবিত হচ্ছে। শকুনের জন্য বিষাক্ত ওষুধ ‘ডাইক্লোফেনাক’ ও ‘কিটোপ্রোফেন’ পশু-চিকিৎসায় ব্যবহার করাই শকুন মৃত্যুর প্রধান কারণ। বাংলাদেশের পশু-চিকিৎসায় সরকার সারাদেশে ২০১০ সালে‘ডাইক্লোফেনাক’ এবং শকুনের নিরাপদ এলাকায় ২০১৭ সালে ‘কিটোপ্রোফেন’ নিষিদ্ধ করেছে। বন অধিদপ্তরের তথ্যমতে, সত্তরের দশকে বাংলাদেশে য়ে পরিমান শকুন দেখা য়েত বর্তমানে তার ৯৮ শতাংশই বিলুপ্ত হয়েছে। আইইউসিএন এর মতে বর্তমানে বাংলাদেশে এখন বাংলা শকুনের প্রতিনিধি হিসেবে টিকে আছে মাত্র মাত্র ২৫০টি শকুন।